ওয়েবডেস্ক, বেঙ্গল টুডেঃ বিটকয়েন লেনদেন মামলা সংক্রান্ত বেআইনি অর্থ বিনিময়ের তদন্তে অভিনেত্রী শিল্পা শেট্টির স্বামী রাজ কুন্দ্রাকে জেরা করল এনফোর্সমেন্ট ডিরেক্টরেট (ইডি)। বিটকয়েন লেনদেনের ব্যবসা ভারতে নিষিদ্ধ। এই ব্যবসায় কুন্দ্রার জড়িত থাকার ব্যাপারে জিজ্ঞাসাবাদ করতে তাঁকে এখানকার ইডি অফিসে ডেকে পাঠানো হয়েছিল। ইডি অফিসাররা জানিয়েছেন, কুন্দ্রার সঙ্গে এই মামলার সম্পর্ক থাকার কিছু তথ্য, ইঙ্গিত মিলেছে। সে ব্যাপারেই তাঁর বক্তব্য সংগ্রহ করতে কুন্দ্রাকে তলব করা হয়। কিছুদিন আগেই বেআইনি অর্থ লেনদেন রোধ আইনে (পিএমএলএ) ইডি ফৌজদারি মামলা করে বিটকন-নির্ভর বিনিয়োগ বিষয়ক ওয়েবসাইট গেইনবিটকয়েন, তার প্রতিষ্ঠাতা অমিত ভরদ্বাজ ও আরও আটজনের বিরুদ্ধে।…